Fjárskortur stefnir framtíð barna á Haítí í hættu Tveimur árum eftir sögulegan jarðskjálfta á Haítí , er það mat Barnaheilla – Save the Children að alvarlegur fjárskortur ógni uppbyggingarstarfi á eynni og þar með framtíð barna þar . Tveimur árum eftir sögulegan jarðskjálfta á Haítí , er það mat Barnaheilla – Save the Children að alvarlegur fjárskortur ógni uppbyggingarstarfi á eynni og þar með framtíð barna þar . Samtökin hvetja alþjóðasamfélagið til að standa við skuldbindingar sínar við uppbyggingarstarfið á Haítí og auka langtímaskuldbindingar . Þannig má byggja á þeim mikla árangri sem náðst hefur frá því jarðskjálftinn varð og efla umfang aðgerða í baráttunni við kóleru , sem enn vofir yfir eyjarskeggjum . Á þeim tveimur árum , sem liðin eru frá jarðskjálftanum , hafa Barnaheill – Save the Children hjálpað 1,2 milljónum manna í gegnum heilsugæslustöðvar og miðstöðvar meðferða við kóleru . 40 þúsund manns fengu aðgang að hreinu vatni fyrir atbeina samtakanna og starf þeirra við uppbyggingu skóla , þar á meðal byggingu á 229 kennslustofum og þjálfun ríflega 1200 kennara , hefur gert 30 þúsund börnum kleift að sækja skóla . Fyrir mörg barnanna , er það upphafið á skólagöngu þeirra . Þá hafa 3500 fjölskyldur fengið miklivægan fjárstuðning til að kaupa matvæli , hreint vatn og aðra nauðsynjavöru . Barnaheill - Save the Children vinna einnig að því að sameina börn og fjölskyldur þeirra í kjölfar jarðskjálftans og styðja við aðgerðir innan nærsamfélags um verndun barna gegn ofbeldi , misbeitingu og misnotkun . En aðstæður á Haítí eru margslungnar og enn er gríðarleg þörf fyrir aðstoð . „ Þó við höfum séð breytingar hér á Haítí , þá búa enn um 500 þúsund manns í bráðabirgðaskýlum , “ segir Gary Shaye , framkvæmdastjóri Barnaheilla – Save the Children á Haítí . „ Börn , sem búa við þessar aðstæður , eru sérlega viðkvæm fyrir því þegar t.d. fellibylur gengur yfir eða ef upp kemur faraldur . Nú eru aðeins sex mánuðir þar til fellibyljatíminn gengur í garð . Það verður að finna langtímalausn svo ekki myndist hér aftur neyðarástand . “ Gary Shaye varar við því að ef fjárstuðning skorti , geti aðstoð Barnaheilla – Save the Children við börn og fjölskyldur , sem urðu fyrir barðinu á jarðskjálftanum , verið í hættu . Þetta starf er ekki bara mikilvægt við að hjálpa fólki að búa sig undir komandi hamfarir , heldur er það lykilatriði í því að tryggja að börnin á Haítí geti vaxið úr grasi , þroskast og fullnýtt tækifæri sín . „ Barnaheill – Save the Children hafa þegar safnað nær þremur fjórðu af því fjármagni sem þarf en nú , þegar sjóðir vegna neyðaraðstoðar , eru að klárast á Haítí , er uppbyggingarstarfið í m